
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 162
                                                          din 26 octombrie 2017
         privind  aprobarea documentaţiei de actualizare a studiului de fezabilitate “Pod peste râul Târnava Mare - Municipiul Sighişoara” și a indicatorilor tehnico-economici

   
Consiliul Local al Municipiului Sighişoara, întrunit în şedinţă ordinară,   
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 27.138/10.10.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Ținând cont de prevederile Legii nr. 98/2016 privind achiziţiile publice, cu modificările şi completările ulterioare;

Având în vedere prevederile Hotărârii Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările şi completările ulterioare;

Văzând și OMDRAPFE nr. 3.698/18.07.2017 privind aprobarea listei obiectivelor de investiții și sumele alocate acestora pentru finanțarea Programului național de dezvoltare locală, pentru județul Mureș, în perioada 2017-2020;

Având în vedere Hotărârea Consiliului Local Sighișoara nr. 146/23.12.2004 privind însușirea studiului de fezabilitate și a indicatorilor tehnico-economici pentru “Pod peste Târnava Mare în municipiul Sighişoara”;

Având în vedere adresa Ministerului Dezvoltării Regionale, Administraţiei Publice şi Fondurilor Europene nr. 89.737/19.07.2017, înregistrată la Municipiul Sighişoara cu nr. 20.103/25.07.2017, prin care suntem informaţi cu privire la alocarea sumei de 6.570.260,80 lei, de la bugetul de stat, prin programul P.N.D.L., pentru obiectivul de investiţii „Pod peste  râul Târnava Mare - Municipiul Sighişoara;


Având în vedere necesitatea aprobării documentației de actualizare a studiului de fezabilitate „Pod peste Târnava Mare în municipiul Sighişoara“, însușit prin Hotărârea Consiliului Local Sighișoara nr. 146/23.12.2004 şi a indicatorilor tehnico-economici;


Având în vedere necesitatea asigurării finanţării de la bugetul local a cheltuielilor care nu se finanţează de la bugetul de stat prin P.N.D.L., şi anume: cheltuieli pentru obţinerea şi amenajarea terenului, studiile de fezabilitate/DALI, studiile de teren, studiile de specialitate, expertizele tehnice şi/sau audit energetic, asistenţa tehnică, consultanţa, taxe pentru obţinerea de avize/acorduri/autorizaţii, organizarea procedurilor de achiziţii, active necorporale, cheltuieli conexe organizării de şantier, comisioane, cote, taxe, costuri credite, cheltuieli pentru probe tehnologice, teste şi predare la beneficiar;


Având în vedere Procesul - verbal cu nr. 26.153/29.09.2017 al Comisiei Tehnico- Economice, prin care s-a analizat şi s-a avizat favorabil documentaţia pentru actualizare studiu de fezabilitate “Pod peste râul Târnava Mare - Municipiul Sighişoara”;

Văzând Raportul de specialitate al Serviciului Tehnic, Investiţii - Urmărire Contracte, Monitorizare Servicii de Utilităţi Publice, înregistrat cu nr. 27.140 din 10.10.2017, prin care se propune aprobarea indicatorilor tehnico-economici şi a documentaţiei de actualizare a studiului de fezabilitate “Pod peste râul Târnava Mare - Municipiul Sighişoara”, îndeplinându-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;

În baza prevederilor art. 36 alin. (2) lit. „b” şi alin. (4) lit. „d”, art. 45 alin. (2) şi a art. 115 alin. (1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,
   H O T Ă R Ă Ş T E:

Art. 1. Se aprobă documentaţia de actualizare a studiului de fezabilitate “Pod peste râul Târnava Mare - Municipiul Sighişoara” și indicatorii tehnico-econimici, având valoarea totală a investiției de 6.868.355,40 lei (din care 1.096.628,18 lei T.V.A.), din care C+M 6.407.123,47 lei (din care 1.022.986,10 lei T.V.A.).


Art. 2. Se aprobă finanţarea de la bugetul local pentru următoarele categorii de cheltuieli, care nu se finanţează de la bugetul de stat prin P.N.D.L., respectiv: cheltuieli pentru obţinerea şi amenajarea terenului; cheltuieli pentru studiile de fezabilitate/documentaţiile de avizare a lucrărilor de intervenţii; studiile de teren; studiile de specialitate; cheltuieli pentru expertizele tehnice şi/sau audit energetic; cheltuieli pentru asistenţa tehnică; cheltuieli pentru consultanţă; cheltuieli specifice taxelor pentru obţinerea de avize/acorduri/autorizaţii; cheltuieli pentru organizarea procedurilor de achiziţii, cheltuieli pentru active necorporale, cheltuieli conexe organizării de şantier, comisioane, cote, taxe, costuri credite; cheltuieli pentru probe tehnologice, teste şi predare la beneficiar, în sumă totală de 298.094,60 lei (din care 47.594,93 lei T.V.A.).


Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Viceprimarul Municipiului Sighișoara, Biroul Buget, Contabilitate, Salarizare - Direcţia Economică, Biroul  Achiziţii, Accesare Fonduri Europene, Management Proiecte, Serviciul Tehnic, Investiţii - Urmărire Contracte, Monitorizare Servicii de Utilităţii Publice din cadrul Municipiului Sighișoara.


Art. 4. Prin grija Secretarului Municipiului Sighişoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.

PREŞEDINTE DE ŞEDINŢĂ,

  

     Matei Ovidiu – Daniel         
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 18 voturi ”pentru” și 1 ”abținere”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Biroul Buget, Contabilitate, Salarizare - Direcţia Economică;
  1 ex. Biroul Achiziţii, Accesare Fonduri Europene, Management Proiecte;
  2 ex. Serviciul Tehnic, Investiţii - Urmărire Contracte, Monitorizare Servicii de Utilităţii Publice.
10 ex. 

B.A.
